 Máákì fún ìbálópọ: Ọjọgbọn Richard Akindele rẹwọn ọdún méjì he Adajọ Maureen Onyekenu lo dajọ naa lẹyin ti Akindele yi ọrọ mi o jẹbi rẹ si mo jẹ bi. Akindele wọ wahala ni oṣu kẹfa ọdun 2018 nigba ti akẹkọọbirin rẹ kan Monica Osagie fi ẹsun kan an pe o n foro ẹmi oun lori pe o fẹ ba oun lo pọ lori maaki. Ọjọ Aje ni agbẹjọro ijọba, Shogunle Adenekan sọ nile ẹjọ wipe gbogbo awọn ti ọrọ naa kan ni o ti fẹnu ko lori ọrọ naa, eyi to faa ti Akindele ṣe ni oun jẹbi ni tootọ. Igbọhunsilẹ kan lori ẹrọ ilewọ ti wọn fi ka ọrọ Akindele bi o ti ṣe n beere fun ibalopọ lọwọ ọmọbinrin naa, lo kọkọ ko ọjọgbọn naa si wahala. Lẹyin to ni irọ ni wọn pa mọ oun ni fasiti OAU ṣe iwadii to fi han wipe ootọ ni pe ohun ọjọgbọn naa ni o wa lori igbohunsilẹ naa. Fásitì OAU ní ohùn ọjọgbọn Richard Akindele ni wọn ká sílẹ Agbẹjọro Ọjọgbọn Akindele, Francis Omotosho ni ki adajọ fi oju aanu wo ọjọgbọn naa ṣugbọn adajọ kọ jalẹ. Àwọn iròyin tì ẹ leè ní ìfẹ síí: : Ile ẹjọ giga kan nilu Oṣogbo ti ran ọjọgbọn Richard Akindele ti ẹka iṣiro owo fasiti Obafemi Awolowo, Ile-Ife lọ ẹwọn ọdun meji lẹyin ti o ni oun jẹbi ẹsun ti wọn fi kan an. 